Anders Bro Bystrup snuppede søndag 2. pladsen i "Cross im Park", et cykelcrossløb i Kaltenkirchen i Tyskland.

Stevens Cup, Kaltenkirchen Det tegnede længe til en slutplacering udenfor podiet, da Cycling Nords danske mester i veteranklassen, Anders Bro Bystrup, søndag var til start i 8. afdeling af den tyske cykelcross-løbsserie Stevens Cup i Kaltenkirchen. Fra bagerste geled Fra en startplacering i bagerste geled blandt de u-seedede ryttere skulle der kæmpes hårdt for at avancere, og da en foranliggende rytter kiksede en opkørsel på første omgang var der pludseligt hul op til de forreste. Høj moral gav podie Men Cycling Nord-veteranen viste høj moral og kunne på en dramatisk sidste omgang køre sig fra en placering som nummer fem frem til løbets andenplads. En placering der først blev sikret på løbets allersidste meter i et tæt opgør med den nordtyske mester og førende rytter i Stevens Cup, Lars Erdmann. Vinder blev Jens Schwedler, tidligere professionel og flerdobbelt tysk mester i eliteklassen. Resultat: 1. Jens Schwedler, Stevens Racing-Team 2. Anders Bro Bystrup, Cycling Nord 3. Lars Erdmann, RV Germania Hamburg